Soninké (folk)

Soninké (eller sarakole, seraculeh, maraka eller serahuli) er et vestafrikansk folk. De taler et mandespråk som også kalles soninké.

Historie 
Soninké-folket sies å stamme fra bafourene, et mulig urfolk i Sahara, og er i så fall beslektet med imraguenene som bor langs Mauritanias kyster.

Soninké-folket grunnla det gamle Ghanariket, som hadde sitt høydepunkt mellom 600 og 900 e.Kr. Ved almoravidenes stiru på 1000-tallet gikk riket under, også på grunn at de omliggende mandé-folkene hadde forårsaket dets indre problemer.

Utbredelse 
Soninké lever i vidstrakte områder i Vest-Afrika, i Mauritania, Elfenbenskysten, Mali, Burkina Faso, Ghana, Senegal og Gambia. Mange er bosatt ved elven Senegal i Mauritania, der de driver jordbruk og handel. Soninké-språket kalles også azayr, og er en dialekt som er stekt influert av berberspråk. I 2005 var det om lag 2,6 millioner mennesker som ble regnet som soninké.

Tradisjon 
Fra 1400-tallet har folket i hovedsak vært muslimsk. Samfunnsstrukturen er strengt lagdelt og tillater lite sosial mobilitet. Avstamming, arv, overdragelse av slektskap og familieautoritet er patrilineær. Det er utbredt kjønnslemlestelse, betaling av brudepris og polygami; folklore og ritualer er viktige. Tidligere var slavehold utbredt. Etterkommere av slike slaver lever nå gjerne i avsondrede landsbyer.

Referanser

Eksterne lenker 
 

Etniske grupper i Afrika
Etniske grupper i Mauritania
Etniske grupper i Elfenbenskysten
Etniske grupper i Mali
Etniske grupper i Senegal
Etniske grupper i Ghana
Etniske grupper i Gambia
Etniske grupper i Burkina Faso